તેના પિતા બશીરે આમિરના ઓપરેશન માટે પોતાની સો મિલ વેચી અને ખેતરનો કેટલોક ભાગ પણ વેચી નાખવો પડ્યો. પણ એનો તેમને કોઈ અફસોસ નથી. ગર્વ સાથે કહે છે કે જે છોકરાને જીવતો જોવા લોકો તૈયાર નહોતા તે છોકરાને ક્રિકેટ રમતો જોઈને લોકો અચરજમાં પડી જાય છે. એટલું જ નહીં તેણે વરસો જતાં પોતાના દરેક કામ જાતે કરવાની કળા શીખી લીધી છે. તે પોતાની જાતે જ નાહી લે છે, કપડાં પહેરે છે, એટલું જ નહીં તે પોતાનાં કપડાં જાતે જ ધોઈ પણ લે છે.